Source: https://www.riigiteataja.ee/akt/417112012006
Timestamp: 2020-02-21 16:04:36+00:00

Document:
Mõisaküla linna raamatukogu kasutamise eeskiri – Riigi Teataja
Mõisaküla linna raamatukogu kasutamise eeskiri
Mõisaküla linna raamatukogu kasutamise eeskiri - sisukord
2 RAAMATUKOGU TEENINDUSE KORRALDUSE PÕHIMÕTTED JA TEENUSED
§ 3 Raamatukogu teeninduse korralduse põhimõtted
§ 4 Raamatukogu teenused
§ 5 Teavikute kohalkasutus
§ 6 Teavikute kojulaenutus
§ 7 Elektroonilised teenused
§ 8 Teatme- ja teabeteenindus
§ 9 Raamatukogudevaheline laenutus
§ 10 Lugejaks registreerimine
§ 11 Lugeja õigused
§ 12 Lugeja kohustused
§ 13 Lugeja vastutus
4 AVALIKU INTERNETIPUNKTI KASUTAMISE EESKIRI
§ 14 Raamatukogu töötaja kohustused
§ 15 AIP-i kasutaja õigused
§ 16 AIP-i kasutaja kohustused
§ 17 AIP-i kasutajal on keelatud
RT IV, 17.11.2012, 6
Vastu võetud 24.04.2008 nr 13
Määrus kehtestatakse «Kohaliku omavalitsuse korralduse seaduse» § 22 lõike 1 punkti 37 ja «Rahvaraamatukogu seaduse» § 16 alusel.
Määrusega kehtestatakse Mõisaküla linna raamatukogu (edaspidi raamatukogu) teeninduse korraldus, lugejate õigused, kohustused ja vastutus.
1) avalik internetipunkt (edaspidi AIP) on interneti (püsi)ühendusega arvutitega varustatud koht raamatukogus, kus kõigil soovijail on võimalik raamatukogu lahtiolekuajal kasutada arvutit. AIP võimaldab juurdepääsu Internetis olevale avalikule elektroonilisele teabele.
2) teavik on mis tahes objekt raamatukogus, millele on talletatud informatsiooni.
2. peatükk RAAMATUKOGU TEENINDUSE KORRALDUSE PÕHIMÕTTED JA TEENUSED
(1) Raamatukogud on üldkasutatavad raamatukogud.
(2) Raamatukogu lahtiolekuaja kinnitab linnavalitsus raamatukogu direktori ettepanekul.
(3) AIP võimaldab põhiteenusena tasuta juurdepääsu avalikule teabele.
(4) Arvuti kasutamise aega saab ette registreerida raamatukogus või telefoni teel. Arvuti kasutamise ajad algavad täistundidel. Üle kümneminutilise hilinemise korral kaotab registreerunu eesõiguse arvutiajale ning arvuti kasutamise õigus läheb üle järgmisele soovijale.
(5) Arvuti kasutamise õigus antakse kasutajale üheks tunniks päevas. Raamatukogu töötajaga kokkuleppel on kasutajal erandkorras (õppetööks, arvutiõppeks jmt) võimalik arvutit kasutada pikema aja vältel.
(6) Enne AIP-i teenuse kasutamist esitab külastaja fotoga isikut tõendava dokumendi ning annab AIP päevikusse allkirja internetipunkti kasutamise eeskirjaga tutvumise kohta. Raamatukogu töötaja registreerib AIP-i päevikus konkreetse isiku tööaja alguse ja lõpu.
(7) Arvuti kasutamise õigus on ühel inimesel korraga, austades teiste inimeste privaatsust.
(8) AIP-i kasutajal on kohustus täita käesoleva eeskirja nõudeid.
(9) AIP-i varasse tuleb suhtuda heaperemehelikult, ruumi ja inventari rikkumisel on AIP-i kasutaja kohustatud hüvitama enda süül tekkinud kahju vastavalt kehtivale seadusandlusele.
(2) Raamatukogu eriteenused (koopiate ja väljatrükkide tegemine, skaneerimine jm) võivad olla tasulised. Tasuliste teenuste nimekirja ja hinnad kehtestab linnavalitsus. Tasuliste teenuste nimekiri ja hinnad peavad olema raamatukogus lugejatele nähtaval kohal välja pandud.
(3) Raamatukogu teenuseid võib kasutada igaüks, v.a lugeja, kellelt on Rahvaraamatukogu seaduse § 17 lõike 3 alusel võetud ära raamatukogu kasutamise õigus.
(2) Avariiulitel olevaid teavikuid võib kasutada raamatukogu töötaja vahenduseta.
(3) Teatmekirjandust koju ei laenutata. Üldjuhul ei laenutata koju jooksval nädalal saabunud ajalehti ja jooksval kuul saabunud ajakirju.
(2) Koju saab lugeja teavikuid laenutada vaid lugejapileti või isikut tõendava dokumendi esitamisel. Kojulaenutus registreeritakse laenutuste andmebaasis. Kuni 7-aastased lapsed saavad teavikuid laenutada ainult koos seadusliku esindajaga.
(4) Teaviku tagastustähtaeg on 20 päeva, perioodikal 7 päeva.
(5) Lugeja taotlusel ja juhul, kui teavikut ei ole soovinud laenutada teised lugejad, võib teaviku tagastamiseks määrata uue tähtaja. Uut tagastustähtaega võib taotleda korduvalt. Tagastustähtaja pikendamist võib lugeja taotleda pöördudes vahetult raamatukogu töötaja poole. Tagastustähtaja pikendamist võib lugeja taotleda ka telefoni või elektronposti teel.
(6) Juhul kui vajalik teavik on kojulaenutuses, on lugejal võimalus registreeruda tellimisjärjekorda. Tellimisjärjekorda peab raamatukogu direktor. Teaviku tagastamisest teavitatakse registreerunud lugejat temaga kokkulepitud viisil.
(7) Tagastamise tähtpäevaks tagastamata teavikute kohta saadetakse lugejale meeldetuletus või helistatakse hiljemalt 1 kuu jooksul alates tagastamise tähtpäevast.
(8) Kui lugeja ei tagasta laenatud teavikuid tagastamise tähtpäevaks, võtab raamatukogu viivist.
(9) Viivise tasumiseni võlglasele teavikuid ei laenutata.
(10) Lugejalt võib nõuda teaviku kojulaenutamisel tagatist, kui lugeja rahvastikuregistrisse kantud elukohaks ei ole Mõisaküla linn või kui see on vajalik teaviku väärtuse tõttu.
(11) Lugejale, kes tervisliku seisundi tõttu ei ole võimeline raamatukogu külastama, osutab raamatukogu nende soovil tasuta kojulaenutusteenust.
(1) Elektroonilised raamatukoguteenused on teenused, mida raamatukogu osutab andmesidevõrgu kaudu.
(3) Raamatukogu võimaldab lugejale juurdepääsu avalikustatud teabele ning avalikele andmebaasidele andmesidevõrgu kaudu.
(4) Raamatukogu töötaja on kohustatud abistama lugejaid riigi- ja kohaliku omavalitsuse asutuste veebilehtedele juurdepääsu saamiseks.
§ 9. Raamatukogudevaheline laenutus
(1) Raamatukogu kogudes puuduvaid teavikuid tellitakse lugeja soovil ja kulul teistest raamatukogudest.
(2) Alaealist esindab registreerimistoimingutes ja lugeja õiguste ning kohustuste täitmisel tema seaduslik esindaja (vanem või eestkostja).
(3) Lugeja registreeritakse isikut tõendava dokumendi alusel üks kord raamatukogu lugejate andmebaasis. Andmebaasis on järgmised lugejaandmed:
(4) Lugeja saab lugejaks registreerimisel lugejapileti.
(5) Registreerimisel tutvustatakse lugejale raamatukogu kasutamise eeskirja. Eeskirja tundmise kohta annab lugeja allkirja lugejakaardile.
(4) Lugeja on kohustatud laenutatud teaviku tagastama õigeaegselt.
(5) Raamatukogus peab lugeja säilitama korda ja vaikust, lülitama mobiiltelefoni vaiksele režiimile ja kasutama teenuseid viisil, mis ei häiriks teisi lugejaid ega kahjustaks raamatukogu vara.
(1) Kui lugeja ei tagasta teavikut tagastamise tähtpäevaks, peab lugeja maksma viivist.
(2) Tagastamata (kaotatud) või rikutud teavik tuleb lugejal asendada teise eksemplari, selle koopia või mõne muu teavikuga, mille raamatukogutöötaja on tunnistanud sisu ja hinna poolest vähemalt samaväärseks. Kui teaviku asendamine pole võimalik, hüvitab lugeja teaviku hinna kuni kümnekordses suuruses. Lapse poolt tekitatud kahju hüvitab tema vanem (eestkostja).
(3) Kui laenutatud teavikut ei ole tagastatud tagastamistähtajaks, määrab raamatukogu ühekuulise võlgnevuste (teaviku tagastamine või hüvitamine ja viivise tasumine) likvideerimise tähtaja ja teavitab sellest lugejat kirjalikult. Kui lugeja ei ole raamatukogu määratud tähtajaks võlgnevust likvideerinud ega asunud raamatukoguga läbi rääkima, teavitab raamatukogu direktor linnavalitsust. Linnavalitsus teeb tähtpäevaks maksmata summa tasumiseks lugejale ettekirjutuse koos sundtäitmise algatamise hoiatusega ettekirjutuse täitmata jätmise korral.
(4) Lugejalt, kes on jätnud teaviku tagastamata või rikkunud teaviku ega ole seda asendanud või hüvitanud, võib raamatukogu direktor kuni üheks aastaks ära võtta raamatukogust kojulaenutamise õiguse.
(5) Raamatukogu direktoril on õigus avalikustada raamatukogu stendil ja raamatukogu koduleheküljel nende lugejate nimed, kelle raamatukogu kasutamise õigus on piiratud.
(6) Raamatukogutöötajal on õigus käesolevat korda rikkuvalt raamatukogu kasutajalt nõuda korrarikkumise lõpetamist või raamatukogu ruumidest lahkumist.
4. peatükk AVALIKU INTERNETIPUNKTI KASUTAMISE EESKIRI
§ 14. Raamatukogu töötaja kohustused
Raamatukogu töötaja:
1) abistab isikuid riigi- ja kohaliku omavalitsuse asutuse veebilehtedele juurdepääsu saamiseks;
2) registreerib eelnevalt AIP kasutajad kohapeal, telefoni või elektronposti teel;
3) käivitab ja lülitab välja arvutid;
4) kontrollib arvutite korrasolekut;
5) annab juhiseid AIP kasutamiseks;
6) tõkestab arvutite väärkasutamise;
7) kontrollib arvutite kasutamise aega;
8) registreerib arvuti kasutamise;
9) raamatukogu direktor teavitab arvuti rikkest IT-spetsialisti, kes korraldab arvuti remondi ja hoolduse.
§ 15. AIP-i kasutaja õigused
AIP-i kasutajal on õigus:
1) eelregistreerimisel määratud ajal kasutada AIP-i arvuteid;
2) saada raamatukogu töötajalt abi;
3) pääseda tasuta juurde avalikule teabele.
§ 16. AIP-i kasutaja kohustused
AIP kasutaja on kohustatud:
1) kasutama AIP tehnikat ja sisustust heaperemehelikult;
2) teavitama raamatukogu töötajat AIP tehnika lõhkumisest või kadumisest;
3) teavitama raamatukogu töötajat tõrgetest arvuti või programmi käivitamisel, riistvara kasutamisel;
4) enne printimist, kopeerimismasina ja skänneri kasutamist informeerima raamatukogu töötajat;
5) täitma raamatukogu töötaja korraldusi.
§ 17. AIP-i kasutajal on keelatud
AIP-i kasutajal on keelatud:
1) isikliku disketi või CD kasutamine ilma raamatukogu töötaja nõusolekuta;
2) andmete salvestamine arvuti kõvakettale ilma raamatukogu töötaja nõusolekuta;
3) muuta arvutite häälestust;
4) installeerida tarkvara ja laadida faile kõvakettale;
5) arvuteid omavoliliselt välja lülitada või neid alglaadida;
6) laadida maha piraattarkvara;
7) installeerida arvutisse isiklikku tarkvara;
8) printida, kopeerida, skänneerida ilma raamatukogu töötaja nõusolekuta;
9) mängida arvutimänge;
10) kasutada AIP-i tehnikat ja ressursse ühiskondlike kõlblusnormidega vastuolus olevate materjalide tarbimiseks ja levitamiseks;
11) viibida raamatukoguruumis mobiiltelefoniga, mis ei ole vaiksel režiimil;
12) süüa, juua, suitsetada AIP-i töökohal;
13) häirida teisi AIP-i kasutajaid.
Tunnistatakse kehtetuks Mõisaküla Linnavolikogu 28. veebruari 2003. a määrusega nr 4 kinnitatud “ Avatud internetipunkti kasutamise eeskiri” ja 19. jaanuari 2006. a määrus nr 3 “Mõisaküla linna raamatukogu kasutamise eeskirja kinnitamine”.
Määrus jõustub 1. mail 2008. a.
Jorma Õigus

References: § 3

§ 4

§ 5

§ 6

§ 7

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17
 § 22
 § 16
 § 17

§ 9

§ 14

§ 15

§ 16

§ 17